**OBJAVA NATJECANJA**

Sukladno ciljevima i planiranim odgojno-obrazovnim ishodima Kurikuluma građanskog odgoja i obrazovanja, Služba za građane Hrvatskoga sabora u suradnji s Agencijom za odgoj i obrazovanje i Ministarstvom znanosti, obrazovanja i sporta – organizira natjecanje učenika osnovnih škola

**Koliko poznaješ Hrvatski sabor?**

Natjecanje u formi kviza odvijat će se putem interneta, uz informatičku podršku CARNet-a, a održat će se 28. ožujka 2014. u 13 sati.

Kviz pitanjima provjerit će se koliko učenici osnovnih škola poznaju Hrvatski sabor i njegovu ulogu u hrvatskoj povijesti; što znaju o ustroju i načinu rada te važnim odlukama i zakonima koje je Sabor kroz povijest donio; o pravima i odgovornostima saborskog zastupnika te o znamenitim pojedincima koji su dali poseban doprinos u njegovu radu.

**Opis natjecanja**

U natjecanju sudjeluje tim od tri učenika – po jedan iz 6., 7. i 8. razreda. Svaki učenik ima zamjenika koji sudjeluje u natjecanju u slučaju spriječenosti člana tima.

Svaki učenik u tročlanom timu iz školskih informatičkih učionica istodobno rješava pitanja kviza u elektroničkom obliku.

Kviz se sastoji od 30 pitanja: 15 je pitanja o djelovanju Hrvatskoga sabora do 20. stoljeća i u 20. stoljeću, a drugih je 15 pitanja o djelovanju Hrvatskoga sabora u 21. stoljeću. Pitanja proizlaze iz nastavnog Plana i programa povijesti za 6., 7. i 8. razred, a povezana su i s Kurikulumom građanskog odgoja i obrazovanja.

Za rješavanje kviza učenici će imati 25 minuta (+ 5 minuta za upute koje se pojavljuju na ekranu prije kviza).

Učenici natjecatelji imat će 30 sekundi vremena za odgovor na većinu pitanja. Točan odgovor u pravilu donosi jedan bod, osim za pitanja na koja se odgovara spajanjem pojmova ili imena sa slikovnim materijalom za koja će vremensko ograničenje biti 1 minuta. Složenija pitanja donosit će više bodova.

Rezultat tima zbroj je osvojenih bodova svakog člana tima.

Detaljnije informacije o broju pitanja i načinu bodovanja prijavljeni će dobiti nakon što ispune **obrazac prijave**, osam dana prije održavanja natjecanja.

**Vrste pitanja**

Pitanja kviza su: da - ne pitanja, pitanja višestrukog izbora, pitanja povezivanja pojmova i slikovnog materijala te pitanja povezivanja pojmova i objašnjenja.

**Vremenik natjecanja**

Natjecanje će se održati **28. ožujka 2014. s početkom u 13 sati.**

**Objava rezultata natjecanja**

CARNet će objaviti rezultate 10 najuspješnijih timova/škola u roku od 5 minuta nakon što završi rješavanje kviza.

Nakon objave rezultata, ako se dogodi da više timova ima isti broj bodova, u roku od 5 minuta CARNet će objaviti dodatnih 5 pitanja koja će izlučiti pobjednike.

**Nagrade i priznanja**

Prva tri najbolje rangirana tima osvojit će za sebe i svoje škole nagrade koje će im na prigodan način uručiti predsjednik Hrvatskoga sabora.

Svi ostali sudionici natjecanja dobit će od Hrvatskoga sabora pohvalnice, odnosno zahvalnice.

**Uputa za prijavu na natjecanje**

U natjecanju će sudjelovati tročlani timovi sastavljeni od učenika 6., 7. i 8. razreda. Svaka škola može prijaviti samo jedan tim.

**Službene pri jave za natjecanje primat će se od 13. siječnja do 28. veljače 2014. na e-adresu** **gradjani@sabor.hr**

Škole, tj. timovi koji se na vrijeme prijave, dobit će u dogovoreno vrijeme e-potvrdu/lozinku od Povjerenstva za provedbu natjecanja – koja će im omogućiti uključivanje u natjecanje.

Sve tehničke uvjete provedbe natjecanja osigurava CARNet, osim u slučaju pada sustava lokalnog e-poslužitelja.

Povjerenstvo za provedbu natjecanja nadgledat će tijek i ispravnost natjecanja.

**Pretprijave**

Škole koje žele sudjelovati u natjecanju mogu se javiti pretprijavom tima na e-adresu člana povjerenstva iz Službe za građane Hrvatskoga sabora – antonio.perkovic@sabor.hr - do **13. siječnja 2014.**

**Obrazac pretprijave, odnosno iskazivanje interesa za sudjelovanje**

[Obrazac pretprijave - iskazivanje interesa za sudjelovanje](http://www.sabor.hr/lgs.axd?t=16&id=26279)

**Literatura za pripremu učenika**

Udžbenici iz povijesti za 6, 7. i 8. razred

Ustav Republike Hrvatske – poglavlje IV. Ustrojstvo državne vlasti

**Ostali izvori**

Hrvatski sabor, NZ Globus i Školska knjiga, 1995. (drugo, dopunjeno izdanje)

**Mrežne stranice Hrvatskoga sabora**

Poslovnik Hrvatskoga sabora – <http://www.sabor.hr/fgs.axd?id=24845> – od čl. 71. do čl. 93.

Povijest saborovanja – <http://www.sabor.hr/povijest>

Znameniti govori – <http://www.sabor.hr/Default.aspx?sec=444>

O saborskoj palači – <http://www.sabor.hr/Default.aspx?sec=484>

Ovlasti Sabora – <http://www.sabor.hr/Default.aspx?sec=482>

Program za posjetitelje Hrvatskoga sabora (za osnovnoškolski uzrast) – <http://www.sabor.hr/lgs.axd?t=16&id=23210>

Edukativni letak br. 1: O Hrvatskom saboru – <http://www.sabor.hr/fgs.axd?id=24916>

Edukativni letak br. 2: Sabori od 925. do 2012. – <http://www.sabor.hr/fgs.axd?id=24917>

**Članovi Povjerenstva za provedbu kviz-natjecanja**

 **Koliko poznaješ Hrvatski sabor?**

1. **Ružica Šimunović**, prof., voditeljica Službe za građane,

Hrvatski sabor, Trg sv. Marka 3, Zagreb

1. mr. sc. **Tomislav Ogrinšak**,

Agencija za odgoj i obrazovanje, Donje Svetice 38, Zagreb

1. **Toni Rajković**, prof. povijesti

OŠ Šestine, Podrebernica 13, Zagreb

1. **Tina Matanić**, dipl. povjesničarka,

OŠ Đure Deželića, Park hrvatskih branitelja 4, 10310 Ivanić Grad

1. **Nevenka Lončarić Jelačić**, prof., viša savjetnica za nacionalne programe

Agencija za odgoj i obrazovanje, Donje Svetice 38, Zagreb

1. **Jasenka Šarlija**, dipl. pol.,

Služba za građane, Hrvatski sabor, Trg sv. Marka 3, Zagreb

1. **Antonio Perković**, mag. educ. hist.,

Služba za građane,Hrvatski Sabor,Trg sv. Marka 3 , Zagreb

**Sjedište i adresa Povjerenstva za održavanje natjecanja**

Hrvatski sabor

Služba za građane

Trg sv. Marka 3

10000 Zagreb

Tel.: (00385 1) 4569348

Fax.: (00385 1) 6303018

e-adresa: gradjani@sabor.hr

Za sva dodatna pitanja zainteresirani se mogu obratiti predsjednici povjerenstva i voditeljici Službe za građane Hrvatskoga sabora - **Ružici Šimunović.**

 Kontakti:

 Mob.: (00385) 098 283 639

 e-adresa: ruzica.simunovic@sabor.hr